শারীরিক যোগ্যতা কমতে থাকা, মানে শারীরিক দুর্বলতা অনুভব করা, পরিশ্রম করার দক্ষতা কমে যাওয়া, কম পরিশ্রমে বেশি ক্লান্তি বোধ করা, খাওয়ার রুচি কমে যাওয়া, হজম প্রক্রিয়ায় অস্বাভাবিকতা পরিলক্ষিত হওয়া, বুকে হালকা ব্যথা ও চাপ অনুভূত হওয়া বিশেষ করে কাজ-কর্ম সম্পাদনের সময়, কাজের আগ্রহ কমে যাওয়া, আগের চেয়ে বেশি অলসতা বোধ করা, শারীরিক ওজন বৃদ্ধি পেতে থাকা, পরিশ্রমের সময় হালকা কাশি হওয়া ও দম কমে যাওয়া, পেটভরে খাওয়ার পর অস্বস্তি বোধ করা বা শ্বাসকষ্ট হওয়া। খাওয়ার পর রাতে বিছানায় শুতে গেলে হালকা কাশির উদ্বেগ হওয়া বা শ্বাসকষ্ট হওয়া, কারও কারও মধ্যরাতে শ্বাসকষ্টের জন্য ঘুম ভেঙে যাওয়া, ঘুমের সময় নাক ডাকার প্রবণতা বাড়া। অস্থিরতা বৃদ্ধি পেয়ে মেজাজ খিটমিটে হয়ে যায়, তার সঙ্গে ডায়াবেটিস রোগীদের রক্তে সুগারের মাত্রা বৃদ্ধি পেয়ে থাকে এবং হাইপ্রেসারের রোগীদের রক্তচাপ বৃদ্ধি ঘটে থাকে। তাই এ বিষয়ে সচেতন হতে হবে।